"Inter" jamoasining argentinalik sobiq futbolchisi Xaver Zanetti "Barselona"ning hujumchisi, o‘z vatandoshi Lionel Messining 2015 yilgi "Oltin to‘p"ni ham qo‘lga kiritishiga ishonch bildirdi. "Messi dunyoning eng kuchli futbolchisi. U beshinchi marta "Oltin to‘p"ni qo‘lga kiritishga loyiq. Unga faqat olqish yog‘dirish kerak", — deydi Zanetti El Mundo Deportivo nashriga. Eslatib o‘tamiz, 2015 yilgi mavsum uchun "Oltin to‘p"ga da’vogar asosiy 3 futbolchi qatorida Lionel Messidan tashqari "Barselona"ning braziliyalik hujumchisi Neymar, shuningdek "Real"ning portugaliyalik a’zosi Krishtianu Ronaldu nomlari bor. Taqdirlash marosimi 2016 yilning 11 yanvarida Tsyurix shahrida bo‘lib o‘tadi.